Diari Oficial de la Generalitat Valenciana


Sumari del DOGV 4363, del 23-10-2002 (2002/10831)

RESOLUCIÓ de 26 de juny de 2002, de la Direcció General de Treball i Seguretat Laboral, per la qual es disposa el registre i la publicació del Conveni Col·lectiu de Treball per als Professionals del Doblatge (Branca Artística) per als anys 2002 i 2003 (codi núm. 8000135).
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4363

Data del DOGV
:   23-10-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/10571


Data del document
:   21-06-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu
    * indústria audiovisual
    * professió artística

RESOLUCIÓ de 26 de juny de 2002, de la Direcció General de Treball i Seguretat Laboral, per la qual es disposa el registre i la publicació del Conveni Col·lectiu de Treball per als Professionals del Doblatge (Branca Artística) per als anys 2002 i 2003 (codi núm. 8000135). [2002/X10968]
  
Vist el text del Conveni Col·lectiu de Treball per als Professionals del Doblatge (Branca Artística) per als anys 2002 i 2003, presentat davant d'esta Direcció General de Treball i Seguretat Laboral el dia 13 de juny de 2002, subscrit en data 11 de juny de 2002, d'una part per AVEDIS, i de l'altra per l'Associació d'Actors i Actrius Professionals Valencians (AAPV), i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit al Registre de Convenis Col·lectius de Treball d'esta Direcció General, amb notificació a la Comissió Negociadora i que siga dipositat el text original del conveni.
  
Segon
  
Disposar que siga publicat en el Diari Oficial de la Generalitat Valenciana.
  
València, 21 de juny de 2002.- El director general de Treball i Seguretat Laboral: Román Ceballos Sancho.
  
Conveni col·lectiu de la branca artística del doblatge
  
per als anys 2002-2003
  
Clàusula 1ª. Es consideren vàlids a tots els efectes, excepte el que expressament es modifica en les següents clàusules, els pactes del Conveni Col·lectiu d'aquest Sector, amb data 21 de juny de 1994, publicat en el DOGV, de data 14 de desembre de 1994, número 2406.
  
Clàusula 2ª. Es modifica l'article 5 del Conveni Col·lectiu de 1994, el qual quedarà redactat de la següent manera:
  
?Article5. Àmbit temporal (vigència i denúncia).
  
5.1 La vigència del present conveni serà des de l'1 de gener de 2002 al 31 de desembre de 2003. Aquest conveni podrà ser denunciat per qualsevol de les parts fins un mes abans de la data d'extinció o de la finalització de les successives pròrrogues. Si no és així, quedarà prorrogat anualment, aplicant-se automàticament l'IPC de l'any immediatament anterior.
  
5.2 Una vegada finalitzada la vigència del present conveni i fins la signatura del proper, les relacions entre els treballadors i les empreses seguiran regulant-se per les clàusules d'aquest conveni?.
  
Clàusula 3ª. Es modifica l'article 17 del referit Conveni Col·lectiu de 1994, al qual s'afegirà el següent text:
  
?A partir de l'1 de juny de 2002 i fins al 31 de desembre del mateix any, en el cas de doblatge de capítols d'una mateixa sèrie i sempre dins de la mateixa sessió, les CG (convocatòria general) s'abonaran conforme a la següent escala:
  
- Primer capítol: 100% de la CG (29,61 euros).
  
- Segon capítol i següents: 85% de la CG (25,17 euros).
  
En el doblatge de documentals dins d'una mateixa sessió se'ls aplicarà la mateixa escala, és a dir:
  
- Primer documental: 100% de la CG (29,61 euros).
  
- Segon documental i següents: 85% de la CG (25,17 euros).
  
I a partir de l'1 de gener de 2003, en el cas de doblatge de capítols d'una mateixa sèrie i sempre dins de la mateixa sessió, les CG s'abonaran conforme a la següent escala:
  
- Primer capítol: 100% de la CG
  
- Segon capítol: 85% de la CG
  
- Tercer capítol i següents: 70% de la CG
  
En el doblatge de documentals dins d'una mateixa sessió se'ls aplicarà la mateixa escala, és a dir:
  
- Primer documental: 100% de la CG
  
- Segon documental: 85% de la CG
  
- Tercer documental i següents: 70% de la CG
  
En el cas de capítols de diferents sèries dins de la mateixa sessió, es pagarà en tots estos sempre el 100% de la CG?.
  
Clàusula 4ª. Es modifica l'article 18 del referit Conveni Col·lectiu de 1994, el qual quedarà redactat de la següent manera:
  
?Article 18. Doblatge de pel·lícules mudes o amb so de referència de rodatge o similar, i les cantades:
  
Les tarifes salarials establertes en aquest conveni per a les diferents especialitats, s'incrementaran, com a mínim, en un 100% més en els doblatges i sonorització de pel·lícules d'aquestes modalitats, així com en els takes en què calga cantar.
  
L'increment afectarà igualment actors/actrius i directors/es.
  
Els documentals sense so de referència tindran el tractament salarial de l'art. 34.
  
La CG de les pel·lícules mudes o amb so de referència de rodatge, tindrà el tractament d'una convocatòria normal?.
  
Clàusula 5ª. Es modifica l'apartat 6 de l'article 33 del referit Conveni Col·lectiu de 1994, el qual quedarà redactat de la següent manera:
  
?33.6. A efectes de notificacions de les parts, aquestes designen els domicilis següents:
  
AAPV - plaça de l'Ajuntament, 5 - 21, 46167 València
  
AVEDIS - c/ Quart, 51 € baixos, 46106 València?.
  
Clàusula 6ª. Es modifica l'article 34 del referit Conveni Col·lectiu de 1994, el qual quedarà redactat de la següent manera:
  
?Article 34. Remuneracions:
  
D'acord amb el que s'ha pactat en l'article 5 apartat 5.1, aquestes remuneracions seran revisades cadascun dels anys de vigència del conveni. Si no es denuncia, quedarà prorrogat anualment, aplicant-se automàticament l'IPC de l'any immediatament anterior.
  
Amb efectes econòmics retroactius a partir de l'1 de gener de 2002 i fins al 31 de maig del mateix any, s'incrementaran en un 3,5% tots els conceptes retributius del Conveni fins ara vigent. És a dir la convocatòria serà de 29,33 euros; el take serà de 3,07 euros; el rotllo serà de 45,18 euros i el bloc d'ambients serà de 37,73 euros.
  
La diferència retroactiva d'aquestes remuneracions seran abonades per les empreses als treballadors en la primera nòmina que hagen de cobrar estos, i com a molt tard abans de l'1 de desembre de 2002.
  
Per altra banda, amb efectes econòmics a partir de l'1 de juny de 2002, s'incrementaran en un 1% més la CG (total 4,5%, d'increment sobre el Conveni Col·lectiu de 1994, és a dir 29,61 euros) i un 0,5% més el rotllo de direcció (total 4% d'increment sobre el Conveni Col·lectiu de 1994, és a dir 45,40 euros).
  
A partir de l'1 de gener de 2003 s'aplicarà un increment de totes les tarifes igual a l'IPC final de 2002, excepte en el cas de la CG que ho farà en mig punt percentual més (IPC'2002 + 0,5%).-
  
Clàusula 7ª. Es modifica l'article 34.1 de l'esmentat Conveni Col·lectiu de 1994, el qual quedarà redactat de la següent manera:
  
?34.1 Els professionals contractats per convocatòria o jornada de cada especialitat, percebran les següents remuneracions:
  
A) Actors/actrius: seran remunerats amb un cànon mínim, CG, de 29,33 euros per cada convocatòria des de l'1 de gener de 2002, fins al 31 de maig del mateix any. A partir de l'1 de juny de 2002 i fins el 31 de desembre del present any, el cànon mínim serà de 29,61 euros per cada convocatòria, a excepció de les series que tindran el tractament esmentat a la clàusula tercera del present acord.
  
B) A aquestes quantitats caldrà sumar 3,07 euros més, com a mínim, per cada take en el doblatge del qual participen, qualsevol que siga el seu nombre.
  
C) directors/es: seran remunerats amb un mínim de 45,18 euros per rotllo des de l'1 de gener de 2002 fins el 31 de maig del mateix any. A partir de l'1 de juny de 2002 i fins el 31 de desembre del present any, el cànon mínim serà de 45,40 euros per rotllo.
  
D) Bloc ?ambients?: seran remunerats amb un mínim de 37,73 euros.
  
Clàusula 8ª. Es modifica l'article 34.2 de l'esmentat Conveni Col·lectiu de 1994, el qual quedarà redactat de la següent manera:
  
?34.2. Els professionals contractats per temps indefinit, de cada especialitat, percebran les següents remuneracions:
  
A) Actors/actrius: seran remunerats, com a mínim, amb la quantitat de 13.121,18 euros anuals, distribuïts en dotze mensualitats i dues pagues extraordinàries, és a dir 14 pagues de 937,23 euros cadascuna.
  
B) Directors/es: seran remunerats, com a mínim, amb la quantitat de 15.168,74 euros anuals, distribuïts en dotze mensualitats i dues pagues extraordinàries, és a dir 14 pagues de 1.083,48 euros cadascuna.
  
I perquè conste on escaiga, se signa el present conveni, a València, l'11 de juny de 2002.
  
Per AVEDIS, Per AAPV,
  
Enrique Melero Osta Francisco Alegre Senent,
  
D.I. 28726633S D.I. 21111676G
  
Encarna Mulet Pericás J. Manuel Casany Lluesma
  
D.I. 13343472N D.I. 59489005P
  
Vicente Orengo Perez Bernabé Llobelll Gregori
  
D.I. 33871038B D.I. 87805246G
  
Eduardo Molina Molina Sergi Mira Castelló
  
D.I. 22071343E D.I. 81826361N